《同夏赤城游国清寺》
明代·郑善夫

侵晓布袍沿涧入，黄蒿古殿雨濛濛。顿能自拄苍玉杖，便拟分濛紫极宫。

二子空筌霾草色，五峰芳树散云容。春来病骨一杯足，未植莲花烟火中。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。